**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**„Servisný poplatok (odplata) za 1 osobu uvedená v EUR bez DPH“**

Hodnotí sa **Servisný poplatok (odplata) za 1 osobu uvedená v EUR bez DPH (ďalej ako „servisný poplatok“)** uvedený v ponuke podľa Štruktúrovaného rozpočtu ceny, ktorý je prílohou č. 2 SP, v zmysle špecifikácie predmetu zákazky uvedenej v prílohe č.1 SP a obchodných podmienok uvedených v prílohe č. 3 SP (porovnávací parameter - najnižšia cena).

Štruktúrovaný rozpočet ceny uchádzač predloží v ponuke vyplnením jednotkovej ceny v elektronickom ponukovom formulári v elektronickom prostriedku JOSEPHINE. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

Uchádzačom navrhovaný servisný poplatok musí byť uvedený v EUR, matematicky zaokrúhlený na dve desatinné miesta. Uchádzačom navrhovaný servisný poplatok nesmie byť 0 ani záporná hodnota. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

Ponuku uchádzača, ktorá sa umiestnila na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakého servisného poplatku viacerých uchádzačov bude rozhodovať o poradí ponúk, **vyššia hodnota poskytnutých služieb v rámci preukazovania splnenia podmienky účasti podľa § 34 ods.1 písm. a), t.j. uchádzač, ktorý preukáže, že zabezpečil služby vo vyššej finančnej hodnote.**

**Návrh na plnenie kritérií**

Uchádzač vyplní prílohu č. 2 vzor Štruktúrovaného rozpočtu ceny týchto SP a predloží ho v ponuke a zároveň vyplnení cenu za servisný poplatok v elektronickom ponukovom formulári v elektronickom prostriedku JOSEPHINE, ktorá zodpovedá Štruktúrovanému rozpočtu ceny.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.